*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*216. számú előterjesztés*

Bátaszék Város Önkormányzat Képviselő-testületének 2023. december 18-án

14 órakor megtartandó ülésére

2024. évi belső ellenőrzési terv elfogadása

|  |
| --- |
| **Előterjesztő:** dr. Firle-Paksi Anna aljegyző  **Készítette** : dr. Kádár Andrásné belső ellenőr  dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  Pénzügyi és Gazdasági Bizottság 2023.12.12. |

**Tisztelt Képviselő- testület!**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 119.§ (3) bekezdése alapján a helyi önkormányzat rendelkezésére álló források szabályszerű, gazdaságos, hatékony és eredményes felhasználásának biztosítása érdekében a jegyző köteles - a jogszabályok alapján meghatározott - belső kontrollrendszert működtetni.

A jogszabály szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével.

A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 15. § (9) bekezdése lehetőséget ad arra, hogy Bátaszék Város Önkormányzata belső ellenőrzésével kapcsolatos feladatok ellátására külső szolgáltatót vonjunk be.

A fentiek figyelembevételével elkészített 2024. évi éves tervet a határozati javaslat melléklete szerinti tartalommal terjesztem a Képviselő-testület elé. Az alábbi határozati javaslat elfogadásával javasoljuk jóváhagyni a 2024. évre vonatkozó belső ellenőrzési tervet, valamint hogy 2024. évben a belső ellenőrzési feladatainkat továbbra is Dr. Kádár Andrásné egyéni vállalkozóval láttassuk el.

***H a t á r o z a t i j a v a s l a t :***

**Bátaszék Város Önkormányzat 2024. évi belső ellenőrzési tervével kapcsolatos döntésekre**

Bátaszék Város Önkormányzatának Képviselő-testülete

1. a 2024. évi belső ellenőrzési feladatokat – megbízási szerződés keretében- Dr. Kádár Andrásné egyéni vállalkozóval kívánja elláttatni, ezért az önkormányzat 2024. évi költségvetésében biztosítja az ehhez szükséges bruttó 300.000,-Ft összeget,
2. felhatalmazza a város polgármesterét, hogy a belső ellenőrzési feladat ellátására szóló megbízási szerződést az önkormányzat nevében aláírja,
3. a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében kapott hatáskörében eljárva Bátaszék Város Önkormányzatának 2024. évi belső ellenőrzési tervét - a határozat melléklete szerinti tartalommal és ütemezéssel - jóváhagyja.

*Határidő:* 2023. december 31.

*Felelős:* dr. Firle-Paksi Anna aljegyző

(a határozat megküldéséért)

dr. Bozsolik Róbert polgármester

(a szerződés aláírásáért)

*Határozatról értesül:*  Dr. Kádár Andrásné e.v.

Bátaszéki KÖH Pénzügyi Iroda

irattár

*melléklet a …. /2023. (XII. …) önk.-i határozathoz*

**Bátaszék Város Önkormányzata 2024. évi belső ellenőrzési terve**

A „Magyarország helyi önkormányzatairól” szóló 2011. évi CLXXXIX. Törvény, az államháztartásról szóló 2011. évi CXCV. Törvény, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet határozza meg azokat a feladatokat, amelyeket a helyi önkormányzatnak és hivatalának a belső kontrollrendszer megszervezése és működtetése keretében el kell végeznie; továbbá a hivatkozott jogszabályok rendelkeznek arról is, hogy a belső kontrollok körében gondoskodni kell a belső ellenőrzés feladatainak ellátásról is. Ennek érdekében éves ellenőrzési tervet kell készíteni, melyet a képviselő-testületnek a tárgyévet megelőző év december 31-ig kell jóváhagynia.

A 2024. évi belső ellenőrzési feladatokat – tekintettel arra, hogy közszolgálati jogviszonyban foglalkoztatott belső ellenőrrel, illetve belső ellenőrzési szervezettel nem rendelkezünk – külső erőforrás igénybevételével, szolgáltatóval kötött megbízási szerződés útján kívánjuk ellátni.

**Mindezek figyelembevételével** **Bátaszék Város Önkormányzata 2024. évi belső ellenőrzési terve a következőket tartalmazza.**

1. **A belső ellenőrzés tervezésének bemutatása**

A belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembe vételével és egyben köteles olyan szabályzatokat kiadni, folyamatokat kialakítani és működtetni, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

Az Áht. 70. § (2) bekezdése alapján a belső ellenőrzés a belső kontrollrendszer keretén belül működő bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére.

A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási, belső kontroll és ellenőrzési eljárásainak hatékonyságát, a jogszabályoknak és belső szabályzatoknak való megfelelést, valamint a költségvetési bevételek és kiadások tervezését, felhasználását és elszámolását, továbbá az eszközökkel és forrásokkal való gazdálkodás folyamatát.

A belső ellenőrzés szakmai gyakorlatának nemzetközi normái szerint a belső ellenőrzési tevékenységnek értékelnie kell a vizsgált szervezet irányítását, működését és információs rendszerét fenyegető kockázatokat, a pénzügyi és működési adatok megbízhatósága és zártsága, a működési folyamatok hatékonysága és eredményessége, a vagyonvédelem, a jogszabályok, a szabályzatok, irányelvek, eljárások és szerződések betartása területén.

A belső ellenőrzés 2024. évi munkatervéhez kapcsolódóan kockázatelemzés készült, figyelembe véve a 370/2011. (XII. 31) Kormányrendeletben foglaltakat, továbbá a Belső Ellenőrzési Kézikönyv iránymutatásait, amely szerint megtörtént az önkormányzat tevékenységét érintő, gazdálkodási folyamatában rejlő kockázatok felmérése.

A fő folyamatokhoz rendelt kockázati tényezőket a Belső Ellenőrzési Kézikönyvben rögzített két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:

jogszabályi változások hatása,

kontrolltevékenységek működése,

belső szabályozás komplexitása,

bevételek realizálhatósági szintje,

pénzügyi szabálytalanságok bekövetkezésének hatásai,

szervezeti változások hatásai,

személyi változások hatásai.

Az éves terv összeállításánál számításba vett prioritások:

* belső kontrollok szabályozottsága és működése,
* közbeszerzési értékhatár alatti beszerzések rendje,
* a vagyongazdálkodás szabályozottsága, a vagyonnyilvántartások, leltározási tevékenység szabályszerűsége,

szociális ellátásokkal kapcsolatos térítési díjak beszedésének, elszámolá- sának, nyilvántartásának vizsgálata,

* bérbeadási tevékenység szabályozása, lebonyolítása,
* a nem rendszeres személyi juttatások szabályozása, költségvetési tervezése, elszámolása, dokumentálása, adózása,
* eszközök analitikus nyilvántartása, leltározás, selejtezés végrehajtása,
* gazdálkodási jogkörök gyakorlása, a pénzkezelés szabályszerűsége,
* közfoglalkoztatás rendje, szabályszerűsége,

az önkormányzat költségvetéséből céljelleggel (civil szervezetek számá- ra) államháztartáson kívülre juttatott támogatások felhasználásnak, el számolásának, nyilvántartásának szabályszerűsége,

az előirányzatok felhasználásának tervszerűsége,

* a gazdálkodás és a könyvvezetés szabályszerűsége,
* a kötelezettségvállalások célszerűsége, ésszerű forrás és eszközfelhasználás,
* a korábbi években zajlott belső és külső ellenőrzések tapasztalatainak, megállapításainak realizálása.

1. **A tervezett ellenőrzés bemutatása**

**Az ellenőrzés tárgya: Közbeszerzési értékhatár alatti beszerzések rendje.**

**Az ellenőrzés célja**: Átfogó képet nyerni az önkormányzat beszerzési tevékenységére vonatkozó szabályozás, úgymint a beszerzések lebonyolításával kapcsolatos eljárásrend, a beszerzési folyamatok átláthatósága, állandósága, a felelősségi hatáskörök rögzítésének számviteli politikában nem szabályozott területeinek megfelelőségéről, a vonatkozó szabályozás gyakorlatban történő érvényesüléséről.

**Az ellenőrzés indokoltsága és várható eredménye**: az ellenőrzés feltárja, hogy az Önkormányzat beszerzési tevékenysége megfelel-e a jogszabályi előírásoknak, a beszerzésekhez kapcsolódó megrendelések, kötelezettségvállalások, szerződések írásba foglalásának eleget tettek-e. A vonatkozó gazdálkodási, számviteli és egyéb analitikus nyilvántartások megfelelő és elegendő információt nyújtanak-e a döntéshozók számára a szükséges intézkedések megtételéhez.

**Az ellenőrzés módszere:**

A bekért dokumentumok, nyilvántartások áttekintése és elemzése, számviteli nyilvántartások, folyamatok és rendszerek működésének vizsgálata, véletlenszerűen kiválasztott bizonylatok ellenőrzése, kérdőíves információgyűjtés útján.

**Ellenőrzött szervezeti egység: Bátaszék Város Önkormányzata**

**Ellenőrizendő** **időszak:** 2023. év

**Szükséges ellenőrzési** **kapacitás:** 10 ellenőri nap

**Ellenőrzés** **típusa:** pénzügyi és szabályszerűségi

**Ellenőrzés** **ütemezése:** 2024. II. negyedév

**Szükséges ellenőrzési** **kapacitás:** 10 ellenőri nap

Megj: Az ellenőrzés ütemezése a jegyző és a belső ellenőr megállapodása alapján módosulhat.

**Tanácsadásra rendelkezésre álló kapacitás: igény szerint.**

**A képzésre, továbbképzésre tervezett kapacitás:**

a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásai alapján.

1. **Kockázatelemzés**

**KOCKÁZAT ELEMZÉSI ÖSSZESÍTŐ TÁBLÁZAT**

**2024. évi tervhez**

**Működési környezet kockázata**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati**  **besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | közepes | magas | közepes |
| 3. | Pénzügyi szabálytalanságok bekövetkezésének hatásai | közepes | magas | közepes |
| 4. | Szervezeti változások hatásai | alacsony | közepes | alacsony |
| 5. | Belső szabályozás komplexitása | közepes | magas | közepes |
| 6. | Kontrolltevékenységek működése | közepes | magas | magas |
| 7. | Személyi változások hatásai | alacsony | közepes | közepes |
| 8. | Alkalmazott munkaerő képzettsége | alacsony | magas | közepes |
| 9. | Tévedések bekövetkezése | közepes | alacsony | alacsony |
| 10. | Csalás, korrupció | alacsony | magas | alacsony |

**Folyamatban rejlő kockázat**

**Közbeszerzési értékhatár alatti beszerzések rendje**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati**  **besorolása** |
| 1 | A beszerzésekhez kapcsolódó gazdálkodási folyamatok szabályozásának nem megfelelősége | magas | közepes | magas |
| 2. | A megrendelések, szerződések terén a szabályszerű dokumentáltság hiánya | magas | közepes | magas |
| 3. | A költségvetési források és gazdasági események megfelelő összhangjának hiányosságai | közepes | közepes | közepes |
| 4. | Az elszámolások, kötelezettségvállalási, számviteli nyilvántartások szabályszerűsége | közepes | közepes | közepes |
| 5. | A belső kontrollok működésének rendje | közepes | közepes | közepes |
| 6. | Az átláthatósági nyilatkozatok nem állnak rendelkezésre hiánytalanul | közepes | közepes | közepes |
| 7. | Korábbi belső ellenőrzés | közepes | közepes | közepes |